钦定古今图书集成/明伦汇编/官常典/第377卷 > 周
## 钦定古今图书集成/明伦汇编/官常典/第377卷 > 周

《周制》，“《夏官》以太仆、太驭掌王之仆驭，而校人则率其
属以掌王马之政令。”

按《周礼夏官》司马政官之属：“大仆，下大夫二人；小臣，
上士四人；祭仆，中士六人；御仆，下士十有二人，府二
人，史四人，胥二人，徒二十人。”大仆，掌正王之服位，出
入王之大命。

〈注〉服，王举动所当衣也。位，立处也。“出《大命》”，王之教也。《入大命》，群臣所奏行。

掌诸侯之复逆。

〈注〉郑司农云：“复谓奏事也，逆谓受下奏。”

王视朝，则前正位而退，入亦如之。

〈注〉前正位而退。道王。王既立，退居路门左，待朝毕，

建路鼓于大寝之门外，而掌其政。

〈注〉“大寝”，路寝也。其门外则内朝之中，如今宫殿端门下矣。政，鼓节与“早晏。”

以待达穷者。与遽令闻鼓声，则速逆御仆，与御庶子。

〈注〉郑司农云：“穷谓穷冤失职，则来击此鼓以达于王，若今时上变事击鼓矣。遽，传也。若今时驿马军书当急闻者，亦击此鼓，令闻此鼓声，则速逆御仆与御庶子也。太仆主令此二官，使速逆穷遽者，元谓达穷者，谓司寇之属朝士，掌以肺石达穷民，听其辞以告于王。遽令邮驿上下程品。御仆、御庶子直事鼓所者。太仆”闻鼓声则速逆，此二官当受其事以闻。

祭祀、宾客、丧纪，正王之服位，诏法仪，赞王牲事。

〈注〉诏，告也。牲事杀割匕载之属。

王出入，则自左驭而前驱。

〈注〉《前驱》，如今道引也。道而居左，自驭不骖乘，辟王也。亦有车右焉。

凡军旅、田役，赞王鼓。

〈注〉《王通》鼓佐，击其馀面。

救日月亦如之。

〈注〉日月食时。

又

掌三公孤卿之吊劳。

〈注〉王使往。

王燕饮，则相其法。

〈注〉《相左右》。

王射，则赞弓矢。

〈注〉赞谓“授之”受之。

“王视燕朝”，则正位，掌摈相。

〈注〉燕朝，朝于路寝之庭。王图宗人之嘉事则燕朝。

王不视朝，则辞于三公及孤卿。

〈注〉辞谓以王不视朝之意告之。《春秋传》曰：“公有疾，不视朔。”

《小臣》“掌王之《小命》，诏相王之小法仪。”

〈注〉《小命》，时事所敕问也。小法仪，趋行拱揖之容。

掌三公及孤卿之复逆，正王之燕服位。

〈注〉谓燕居时也。《玉藻》曰：“王卒食元端而居。”

王之《燕》，出入则前驱。

〈注〉燕出入，若今游于诸观苑

太仆之法。

〈注〉宾射，“与诸侯来朝者射。”

掌士大夫之吊劳。“凡大事，佐《太仆》。”

《祭仆》“掌受命于王，以视祭祀，而警戒祭祀有司，纠百
官之戒具。”

〈注〉谓王有故不亲祭也。“祭祀有司有事于祭祀者。”纠谓校录所当共之牲物。

既祭，帅群有司而反命，以“王命劳之，诛其不敬者。”

又

凡祭祀，王之所不与，则赐之禽。都家亦如之。

〈注〉郑司农云：“王之所不与，谓非郊庙尊祭祀则王不与也，则赐之禽，公卿自祭其先祖，则赐之禽也。”郑元谓王所不与，同姓有先王之庙。

凡祭祀致福者，展而受之。

〈注〉臣有祭事，必致祭肉于君，所谓“归胙”也。展，谓录。视其牲体数。体数者，太牢则以牛左肩臂臑折九个，少牢则以羊左肩七个，特牲则以豕左肩五个。

御仆掌群吏之逆及庶民之复，与其吊劳。

〈注〉群吏府史以下：

大祭祀，相盥而登。

〈注〉“相盥”者，谓奉槃授与登，谓为王登牲体于俎。《特牲馈食礼》：“主人降盥，出举入，乃七载。”

又

掌王之《燕令》。

〈注〉燕居时之令。

以序守《路鼓》。

〈注〉《序更》：

隶仆，下士二人，府一人，史二人，胥四人，徒四十人。隶
仆掌五寝之埽除粪洒之事。

〈注〉五寝，五庙之寝也。周天子七庙，惟祧无寝。《诗》云：“寝庙绎绎”，相连貌也。前曰庙，后曰寝，氾埽曰埽，埽席前曰𢬵，洒洒也。

祭祀修寝。

〈注〉于庙祭寝，或有事焉。《月令》：“凡新物，先荐寝庙，

王行洗，乘石。”

〈注〉郑司农云：“乘石，王所登上车之石也。”

掌跸宫中之事。

〈注〉宫中有事则跸。郑司农云：“跸谓止行者。”清道

大驭，中大夫二人。大驭，掌驭玉路以祀。及犯軷，王自
左驭驭下，祀登受辔，犯軷，遂驱之。

〈注〉“《行山》曰軷。”犯之者，封土为山象，以菩刍棘柏为神主。既祭之，以车轹之而去，喻无险难也。王由左驭禁制马使不行也。軷谓祖道。轹軷，磔犬也。

及祭，酌仆，仆左执辔，右祭两轵。祭轨，乃饮。

〈注〉故《书》“轵为？”轨为范，杜子春云：“文当如此，《左》不当重。”重非是。《书》亦或如子春言。又云：“斩当作轵，轵谓两轊也。其或言軷”，亦非是。又云：“轨当为”谓车前轼也。或读轨为“簪笄”之笄。

凡驭路，行以《肆夏》，趋以《采荠》。

〈注〉“凡驭路”，谓五路也。行，谓大寝至路门。趋，谓路门至应门。

凡驭路仪以“鸾和”为节。

〈注〉“舒疾之法也。”鸾在衡，和在轼，皆以金为铃。

戎仆，中大夫二人。戎仆掌驭戎车。

〈注〉戎车，《革路》也。师出，王乘以自将。

掌王“《倅车》之政，正其服。”

〈注〉倅，副也。服谓众乘戎车者之衣服。

“《犯軷》，如玉路之仆。”凡巡守及兵车之会，亦如之。

〈注〉如在军。

掌凡戎车之仪。

〈注〉凡戎车，众之兵车也。《书序》曰：“武王戎车三百两。”

齐仆，下大夫二人。齐仆，掌驭金路以宾。

〈注〉以待宾客。

朝觐、宗遇飨食，皆乘金路，其法仪各以其等为车送
逆之节。

〈注〉节谓王乘车迎宾客及送相去远近之数。上公九十步，侯伯七十步，子男五十步。《司仪职》曰：“车逆拜辱。”又曰：“及出，车送。”

道仆，上士十有二人。道仆掌驭象路，以朝、夕、燕出入，
其法仪如齐车。

〈注〉《朝夕》朝，朝莫夕。

掌《贰车》之政令。

〈注〉贰亦副。

田仆，上士十有二人。田仆，掌“驭田路，以田以鄙。”

〈注〉田路，木路也。田，田猎也。鄙，循行县鄙。

掌佐车之政。

〈注〉佐亦副。

设驱逆之车。

〈注〉驱驱禽使前趋。获逆衙还之，使不出围。衙，本又作“御”，同，《五嫁》反

〈注〉以告获也。植，树也。

及献比禽。

〈注〉田弊，获者各献其禽，比种物相从次数之。

凡田，“王提马而走，诸侯，晋大夫驰。”

〈注〉提犹举也，“晋”犹抑也。使人扣而举之抑之，皆止奔也，驰放不扣。

驭夫，中士二十人，下士四十人。驭夫掌驭贰车、从车、
“使车。”

〈注〉贰车，象路之副也。从车，戎路、田路之副也。使车，驱逆之车。

分公马而驾治之。

〈注〉乘调六种之马。

挍人，中大夫二人，上士四人，下士十有六人，府四人，
史八人，胥八人，徒八十人。挍人掌王马之政。

〈注〉政谓差择养乘之数也。《月令》曰：“班马政。”

《辨六马之属》：种马一物，戎马一物，齐马一物，道马一
物，田马一物，驽马一物。

〈注〉种谓上善似母者，以次差之。玉路驾种马，戎路驾戎马，金路驾齐马，象路驾道马，田路驾田马。驽马，给宫中之役。

凡颁良马而养乘之，乘马一师四圉。三乘为皂，皂一
趣马；三皂为系，系一驭夫；六系为厩，厩一仆夫。六厩
成挍，挍有左右。驽马三良马之数。丽马一圉，八丽一
师，八师一趣马，八趣马一驭夫。

〈注〉良，善也。善马，五路之马。郑司农云：四匹为乘，养马为圉。故《春秋传》曰：“马有圉，牛有牧。”郑元谓二耦为乘师，趣马、驭夫仆夫，师之名也。趣马下士，驭夫中士，则仆夫，上士也。自乘至厩，其数三百一十六匹，易干为马，此应干之䇲也。至挍变言为成者，明六马为一厩，而王马小备也。挍有左右，则良马一种者四百三十二匹。五种合二千一百六十匹。驽马三之，则为千二百九十六匹。五良一驽，凡三千四百五十六匹，然后王马大备。《诗》云：“騋牝三千。”此谓王马之大数与丽耦也。驽马自圉至驭夫，凡马千二十四匹，与三良马之数不相应。“八”皆宜为“六”字之误也。《师》十二匹，趣马七十二匹，则驭夫四百三十二匹矣。然后“而三之。既三之，无仆夫者不驾于五路”，卑之也。

天子十有二闲，马六种；邦国六闲，马四种；家四闲，马
二种。

〈注〉降杀之差，每厩为一闲。诸侯有齐马、道马、田马，大夫有田马各一闲。其驽马则皆分为三焉，

凡马特居四之一。

〈注〉欲其乘之，性相似也。物同气则心一。郑司农云：“四之一者，三牝一牡。”

春祭马祖，执驹。

〈注〉马祖，天驷也。《孝经说》曰：“房为龙马。”郑司农云：“执驹无令近母，犹攻驹也。”

夏，祭先牧，颁马《攻特》。

〈注〉先牧始养马者攻其特，为其蹄啮不可乘用。郑司农云：“攻特谓騬之騬，音绳。”

“秋，祭马社”，《臧仆》。

〈注〉马社，始乘马者，《世本》作“相”，作“乘马。”郑司农云：“臧仆谓简练驭者，令皆善也。”郑元谓仆驭五路之仆。

冬祭马，步献马，讲驭夫。

〈注〉马步，神为灾害。马者，献马，献成马于王也。驭夫，驭贰车。从车，使车者。讲犹简习。从，才用反。

凡大祭祀、“朝觐、会同，毛马而颁之。”

〈注〉《毛马》，齐其色也。颁授当乘之。

饰币马，执扑而从之。

〈注〉郑司农云：“挍人，主饰之也。币马，以马遗人，当币处者也。《聘礼》曰：‘马则北面奠币于其前’。《士丧礼》下篇曰：‘荐马缨三就，入门北面交辔，圉人夹牵之，驭者执策立于马后’。”

凡宾客，受其币、马。

〈注〉宾客之币马，来朝聘而享王者。

田猎，则帅驱逆之车。

〈注〉“帅”，犹将也。

凡将事于四海山川，则饰“黄驹。”

〈注〉四海，犹四方也。王巡守，过大山川，则有杀驹以祈沈礼，与《玉人职》有宗祝以黄金勺前马之礼。

凡国之使者，共其币马。

〈注〉使者所用私觌。

凡军事、物马而颁之。

〈注〉《物，马齐》其力。

等驭夫之禄。

〈注〉“驭夫于趣马”，“仆夫为中举。”中见上下。

宫中之“稍食。”

〈注〉《师圉》，府史以下也。郑司农云：“稍食曰廪。”

趣马，下士，皂一人，徒四人。趣马掌赞正良马，而齐其饮食，简其六节。

〈注〉赞，佐也。佐正者，谓挍人、臧仆讲驭夫之时。简，差也。节犹量也。差择王马以为六等。

掌驾说之颁。

〈注〉《用马之第次，说》，始锐反。

辨四时之居治，以听驭夫。

〈注〉居，谓牧庌所处治，为执驹攻特之属。庌，音雅。

巫马，下士二人，医四人，府一人，史二人，贾二人，徒二
十人。巫马掌养疾马而乘治之，相医而药攻马疾，受
财于挍人。

〈注〉乘谓驱步以发其疾，知所疾处，乃治之，相助也。

马死，则使其贾粥之，入其布于挍人。

〈注〉布，泉也。郑司农云：“贾谓其属官小吏，贾二人粥卖也。”

《牧师》，下士四人，胥四人，徒四十人。牧师掌牧地，皆有
厉禁而颁之。

〈注〉“颁马授圉”者所牧处。

孟春焚牧。

〈注〉《焚牧地》，以除陈生新草也。

中春通淫。

〈注〉中春，阴阳交、万物生之时，可以合马之牝牡也。《月令》：“季春乃合，累牛腾马，游牝于牧”，秦时书也。秦地寒凉，万物后动。

掌其政令。“凡田事，赞焚莱。”

〈注〉《焚莱》者，山泽之虞。

《廋人》，下士；闲二人，史二人，徒二十人。廋人“掌十有二
闲之政教，以阜马佚特。教駣攻驹及祭马祖，祭闲之
先牧，及执驹，散马耳、圉马。”

〈注〉九者皆有政教焉。阜，盛壮也。《诗》云：“四牡孔阜。”杜子春云：“佚当为逸。”郑司农云：“马三岁曰駣，二岁曰驹。散读为中散大夫之散，谓聒马耳，毋令善惊也。”郑元谓逸者，用之不使甚劳，安其血气也。散，駣始乘习之也。攻驹制其蹄啮者，闲之先牧。先牧制闲者，散马耳，以竹括押其耳，头动摇则括中物，后遂串习不复惊。

正挍人员选。

〈注〉《挍人》谓师圉也。“《正员》选”者，选择可备员者平之。

马八尺以上为龙，七尺以上为騋，六尺以上为马。

〈注〉大小异名。《尔雅》曰：“騋牡骊牝。元驹袅骖。”郑司农云。“以《月令》曰驾苍龙。”

《圉师》，乘一人，徒二人。圉师掌教圉人养马。春除蓐，衅
厩始牧，夏庌马，冬献马。射则充椹质，茨墙则翦阖。

〈注〉蓐，马兹也。马既出而除之，新衅焉，神之也。《春秋传》曰：“凡马日中而出，日中而入。”故字庌为讶。郑司农云：“当为庌。”郑元谓：“庌，庑也。庑所以庇马凉也。”充犹居也。茨，盖也。阖，苫也。椹，质翦阖。圉人所习也。杜子春读椹为齐人言铁椹之椹。椹质所射者，习射处。

圉人，良马匹一人，驽马丽一人。圉人：掌养马刍牧之
事，以役圉师。

〈注〉役者圉师使令焉。

凡宾客、丧纪，牵马而入陈。

〈注〉宾客之马，王所以赐之者。《诗》云：“虽无予之，路车乘马。”丧纪之马，启后所荐马。

𫷷马亦如之。

〈注〉《𫷷马》，遣车之马，人捧之，亦牵而入陈。